Perfect World
<s>"Perfect World" (japanski: 完璧な世界 Kanpeki na Sekai) je dvadeset i druga i posljednja epizoda prve sezone animea Psycho-Pass, koja je premijerno emitirana 22. ožujka 2013. u sklopu Fujijevog animacijskog bloka noitaminA.</s><s>Dok je režiju kao i ranije potpisao Naoyoshi Shiotani, direktorij animacije bio je Itsurô Kawasaki, kojemu je ovo bila četvrta suradnja u ovoj ulozi.</s><s>Scenarij su ponovo napisali Makoto Fukami i Gen Urobuchi, dok je glazbu komponirao Yūgo Kanno.</s>

<s>Posljednja epizoda animea donosi rezoluciju glavne priče u vidu konačnog okršaja između bivšeg Enforcera Shinyje Kōgamija i ubojice Shōga Makishime, nakon kojega se Kōgami dao u bijeg (okolnosti kojega će detaljnije biti objašnjene u filmu).</s><s>Uz to, epizoda donosi rezoluciju priča drugih likova, među kojima je Nobuchika Ginoza, koji je i sam postao Enforcer, ali i Akane Tsunemori, koja je pristala surađivati sa Sibylom, tvrdeći, ipak, kako takav sustav neće opstati.</s><s>Epizoda završava na isti način kao što je započela prva - Akane, iskusna inspektorica, dočekuje novu, mladu kolegicu, Miku Shimotsuki, koja svoj rad u PSB-u započinje na isti način kao i Akane na početku sezone.</s>

<s>Radnja animea nastavljena je u drugoj sezoni, koja je s emitiranjem počela 2014., a koja je pratila okršaj kadrovski izmijenjenog Divisiona 1 s novim protivnikom, Kiritom Kamuijem.</s>

<s>Sinopsis</s>

<s>Kōgami nastavlja potragu za Makishimom te mu tokom te potrage govori kako nije u stanju podnijeti samoću.</s><s>Makishima ga pita tko to nije sam u Sibylovom društvu, dodajući kako je vrijeme kada su ljudske interakcije bile nužne odavno prošlo i da u Sibylovom društvu zapravo i nema potrebe za zajednicom.</s><s>Dok to govori, Kōgami mu vidi lice s udaljenosti i precizno ga nacilja i pogodi, međutim ispostavlja se kako je to bilo zrcalo i kako je Makishima izveo varku.</s><s>Kōgami odlazi do mjesta gdje je stajalo zrcalo, ali Makishima se pojavi iza njega i spretnim udarcem izbije njegov revolver.</s><s>Nakon izmjene udaraca, Kōgami vadi svoj nož, a Makihsima svoju britvu i njih se dvojica spremaju na međusobni obračun...</s>

<s>Prije nego krenu jedan na drugoga, Makisima govori Kōgami kako je on isti, osoba čiji je osobni osjećaj za pravdu odbacio sustav, a čiju ljutnju nije razumio nitko, zbog čega je odbacio sva prijateljstva i povjerenje, pa čak i jedino mjesto kojemu je pripadao, samo da bi došao do trenutka u kojem se može obračunati s njim.</s><s>Na kraju ga, ironično, upita kako se, onda može izrugivati njegovoj samoći, pripremajući se pritom za napad.</s><s>U sljedećem trenutku, Kōgami krene prema njemu i njih dvojica se pokušavaju ubosti, međutim čini se kako su izjednačeni, sve do trenutka u kojem Makishima, čini se, prezuima kontrolu.</s><s>Dok se bore kao dvije zvijeri, Makishima mu govori kako izrazito cijeni osobu koja se ne boji samoće, a posebice njega, koji je svoju samoću pretvorio u oružje.</s><s>Njihov hvat popusti i Makishima pokuša dva brza napada, međutim Kōgami uspijeva izbjeći i krene u kontranapad, što Makishima također izbjegava, nakon čega grabi Kōgamija oko ruke i, preko njegovih leđa, uspijeva ga oboriti na pod.</s><s>U osjetno boljem položaju, držeći Kōgamijevu ruku u kojoj je nož, Makishima ju krene napasti britvom, međutim Kōgami tada izvede manevar i uspijeva ga blokirati napad svojim nožem.</s><s>Makishima se iznenadi, što Kōgami iskoristi kako bi se oslobodio hvata, pri čemu uspije porezati Makishimu ispod lijeve ruke, na što ovaj poskoči unatrag.</s><s>Obojica naprave pauzu, hvatajući dah; Makishima, koji jako krvari, promatra britvu i pištolj, koji su predaleko, što Kōgami pokuša iskoristiti i krene u posljednji napad na njega.</s><s>Međutim, prije nego stigne, između njih dolekti električna bomba i obojica poskoče nekoliko koraka unatrag.</s>

<s>Dok Kōgami dođe k sebi, Akane se pojavi i uperi svoj Dominator u njega, moleći ga pritom da se ne miče.</s><s>Kōgami ubrzo shvati kako je Makishima iskoristio njezin dolazak i nestao, nakon čega baci nož i uzdahne.</s><s>Upozori ju da je Makishima također blizu, na što mu ona odgovori da zna i da planira uhapsiti i njega.</s><s>Nakon toga, Akane odlazi po revolver, a Kōgami ju upita planira li mu staviti lisičine i krenuti na Makishimu sama, na što mu ona veselo odvrati kako nije toliko nemarna.</s><s>Nakon toga ga zamoli za pomoć i daje mu Dominator, objašnjavajući kako i zašto ga može koristiti, dok ona uzima pištolj, te ga upozorava da će ga upucati u nogu ukoliko proba više od paraliziranja Makishime.</s><s>Kōgami preuzima Dominator i prokomentira kako je iznenađen, jer je mislio da će postati snažnija, ali da bi svejedno mogla biti malo pristojnija.</s><s>Prateći tragove krvi, Kōgami i Akane krenu za Makishimom.</s>

<s>Potraga ih dovodi do velike garaže s kamionima, gdje uspijevaju pronaći tragove krvi.</s><s>S obzirom na velik broj kamiona, njih dvoje moraju biti oprezni u svojoj potrazi.</s><s>Dok ih vidimo kako se kreću po garaži, Kōgami ju upita zbog čega ne želi ubiti Makishimu?</s><s>Akane mu odgovara da je to zato što bi to bilo protuzakonito i jer ne može zažmiriti na zločin.</s><s>Kōgami ju tada upita zašto se toliko trudi zaštiti zakon koji nije u stanju ni presuditi kriminalcu, ni zaštititi ljude, na što mu Akane odgovara:</s>

<s>Akane nastavlja i govori kako su ljudi oduvijek prezirali zlo i pokušali iznaći pravičan način života, a zakon je samo akumulacija osjećaja tih ljudi.</s><s>Zakon, dakle, nije ni zbirka propisa ni sam sustav, već krhki i nezamjenjivi osjećaji koje ljudi nose u svojim srcima.</s><s>Ti su osjećaji, u usporedbi s ljutnjom i mržnjom, vrlo labilni i lako ih se može uništiti.</s><s>Ljudi su se, nastavlja, kroz povijest molili za bolji svijet i oni se, sada, moraju truditi kako je god moguće da bi te molitve imale smisla.</s><s>Oni ne smiju odustati, moraju štititi te vrijednosti.</s><s>Kōgami joj tada govori da, ako bi došlo vrijeme kada bi svi tako razmišljali, onda ni Sibyl vjerojatno više ne bi bio potreban i kako više ne bi bilo ni latentnih kriminalaca ni Enforcera.</s>

<s>Dok oni vode razgovor, dolaze do jednog kamiona i tada se, nakratko, pokazuje Makishima kako se zlobno smije.</s><s>Ubrzo vidimo kako se upravo kamion iza kojega oni stoje pokreće i kreće unatrag, prema njima.</s><s>Oboje skoče, a Kōgami pokuša naciljati Makishimu u kabini, međutim ovaj mu je izvan vidokruga.</s><s>Kamion tada krene unaprijed, a šokirani Kōgami vidi kako je Akane skočila na njega i kako nestaje zajedno s Makishimom.</s><s>Vozeći velikom brzinom, Makishima u retrovizoru ugleda Akane, koja se bori da ne padne i pokušava naciljati gumu kako bi zaustavila kamion.</s><s>U tome je uspješna, ali kamion tada izleti s ceste i odleti u obližnje žitno polje.</s><s>Ležeći među žitom, ozlijeđena, Akane promatra kako Makishima izlazi iz kamiona i dolazi prema njoj.</s><s>Krvav i premoren, Makishima položi svoje stopalo na njezino lice i uperi revolver u nju.</s><s>Makishima joj tada govori da bi želio da ih oni prestanu vrijeđati; dok se sprema pucati, vidimo kako Kōgami trči prema lokaciji.</s><s>Makishima tada potegne pištolj, međutim ustanovi da više nema metaka.</s><s>Miran, baci pištolj pored Akane i odlazi kroz žitno polje u daljinu.</s><s>Na lokaciju ubrzo dolazi Kōgami, koji odnese ozlijeđenu Akane na cestu.</s><s>Ležeći, Akane promatra kako Kōgami puni revolver i pokušava ga odgovoriti, ali nema snage, tako da može samo promatrati kako Kōgami i govori kako je to između Makishime i njega.</s>

<s>Dalje u polju, Makishima šepajući bježi prema brdima, vodeći sljedeći monolog, dok ga Kōgami prati:</s>

<s>Dok je govorio, Makishima je uspio izaći iz polja, ali se srušio i morao je nastaviti puzati uzbrdo.</s><s>Za sobom je ostavio krvavi otisak ruke, kojega je Kōgami uočio i krenuo za njim.</s><s>Na vrhu brda, Makishima je zastao, kleknuo i raširio ruke, uživajući u posljednjim trenucia svog života dok je sunce zalazilo.</s><s>Kōgami ga je sustigao kada je sunce već zašlo, na što ga je Makishima pitao misli li da će moći pronaći zamjenu za njega, na što mu Kōgami odgovara kako se nada da neće.</s><s>Nakon toga izvuče pištolj i uperi ga u Makishimu te, nakon nekoliko trenutaka, prostrijeli ga u potiljak i ubije.</s><s>U pozadini čujemo Akanein glas, koji govori kako su njih dvojica bili vezani sudbinom mnogo prije nego su se zapravo upoznali, kako su se njih dvojica, zapravo, razumjeli bolje nego itko drugi.</s><s>Ubrzo ju vidimo kako se probija kroz polje, ali zastane i padne na koljena kada shvati da je Kōgami postao ubojica, plačući gorko.</s>

<s>U sljedećoj sceni, Akane stoji pred Sibylom.</s><s>Sustav joj govori kako se plan hapšenja Makishime potpuno izjalovio, na što ih Akane upita znači li to a ona postaje nepotrebna?</s><s>Sustav joj odgovara da, iako će morati sniziti svoju procjenu njezinih sposobnosti, to ne znači da njezina egzistencija postaje suvištna, dapače, ona i dalje ostaje iznimno važna individua za njih.</s><s>Kada Akane upita za objašnjenje, Sibyl joj odgovara da ona ima zdrav i snažan Psycho-Pass, kao i jasno rasuđivanje, odnosno one kvalitete koje bi trebale sačinjavati idealnog građanina nove ere.</s><s>Uz to, Akane gaji u sebi emocionalni antagonizam prema sustavu, koji je potpuno kontradiktoran njezinom teorijskom poimanju istog, odsno shvaćanju kako je sustav u ovom trenutku potreban; ta kontradikcija, doduše, nimalo ne utječe na njezino psihičko stanje.</s><s>Ako bi oni uspjeli pridobiti Akane na svoju stranu, omogućili bi sebi pristup važnim podacima pomoću kojih bi svoju vladavinu podigli na sljedeću razinu.</s><s>Akane ih tada upita što planiraju, na što joj Sibyl odgovara kako je javno mijenje takvo da je još uvijek prerano otkriti javnosti njihov pravi oblik; to je kratkoročna strategija koja drži vodu, međutim dugoročno je nepoželjna.</s><s>Cilj je otkriti se društvu, ali društvu koje bi uživalo i prihvaćalo njihovu vlast iako znaju istinu o njima.</s><s>Ostvarivanje tog cilja će učvrstiti i unaprijediti blagostanje ljudskog društva.</s><s>Akane je bijesna na ove komentare, a Sibyl samo nastavlja kako će promatranjem nje pronaći način kako ostvariti svoj cilj.</s><s>Akane ih upita misle li da će to ići glatko, na što joj oni govore da će njezin život i sloboda biti sigurni sve do ne pokaže znakove kako bi mogla ugroziti njihovu tajnu.</s><s>Akane govori kako ne želi uzaludno umrijeti te kako shvaća da trenutno društvo ne može bez Sibyla.</s><s>Kada Sibyl kaže da su sigurni da joj mogu vjerovati, Akane se s bolnom grimasom prisjeti svih ljudi koje je susrela u ovoj priči - Yayoi Kunizuka, Shion Karanomori, Shūsei Kagari, Nobuchika Ginoza, Tomomi Masaoka i, na kraju, Shinya Kōgami.</s><s>Tada im kaže sljedeće:</s>

<s>Nakon te replike, Akane odlazi iz Sibylove sobe, a u pozadini se može čudi zlokoban i podrugljiv smijeh, dok joj Sibyl govori da se nastavi boriti kako bi njima pomogla da se razviju.</s>

<s>Radnja tada radi skok od dva mjeseca i prikazuje Ginozu, bez naočala i s metalnom rukom (kao i Masaoka), kako razgovara s ocem ispred njegova groba.</s><s>Ginoza mu govori kako je odlučio što će dalje; saznajemo kako mu je Crime Coefficient skočio do 140 i kako nema mogućnosti oporavka, međutim on nije tip osobe koji će sjediti u ustanovi.</s><s>Sukladno tomu, odlučio se vratiti u PSB, iako mu je Masaoka savjetovao da odabere drugačiji put.</s><s>Dok scena prikazuje Masaokin grob, prigodno dekoriran viskijem, alkoholom, ključevima i cvijećem, Ginoza se pita je li, u svakom pogledu, bio loš sin.</s><s>Dodaje kako, ipak, ni za čim ne žali te da posao detektiva nema smisla, ali da se netko njime, svejedno, mora baviti; na kraju upita Masaoku slaže li se, nazvavši ga pritom "tata".</s>

<s>Natrag na ulici, vidimo Akane, vedru i nasmiješenu, kako čeka Ginozu ispred automobila.</s><s>Ginoza se ispričava što ju je zamarao, no Akane mu ne zamjera i dodaje kako je ionako njezina dužnost da prati Enforcere kada napuštaju PSB, otkrivši tako ono što je Ginoza ranije sugerirao.</s><s>Tokom vožnje, Ginoza se prisjeti Kagarija i komentira kako je njegov otac barem dobio grob, pitajući Akane je li Division 2 dobio naredbu da prekine istragu?</s><s>Kada mu Akane to potvrdi, Ginoza kaže kako je uvjeren da je Kagari mrtav i da je vrh PSB-a otkrio dokaze o tome i pokušao sve gurnuti pod tepih.</s><s>Akane se zapita gdje je Kōgami, na što Ginoza odgovori da divlji pas kao on, pušten s lanca, postaje isti kao i vuk, sugerirajući da bi sada, kada je na slobodi, mogao živjeti vrlo opušten život.</s><s>Akane se zapitala je li takav život doista opuštajuć, na što joj je Ginoza rekao da njegov prijašnji život to sigurno nije bio i da će se Kōgami, neovisno o situaciji, uvijek izvući.</s><s>Tada doda kako se više brine za nju, što Akane prilično iznenadi.</s><s>Ginoza tada kaže da se radije okrenu prema budućnosti, a ne ostaju u prošlosti i upita stiže li im sutra novi inspektor, na što Akane prokomentira kako je neobično da PSB zapošljava maloljetnu osobu na mjesto inspektora; Ginoza odvratu kako su oni djelomično krivi za to.</s><s>Na koncu, Akane upita Ginozu jesu li mu naočale, zapravo, bile nepotrebne, na što joj on odgovori da mu se ne sviđa kako mu izgleda lice, a posebice oči, međutim sada ga više nije briga za te detalje.</s>

<s>U zgradi PSB-a, Shion i Yayoi leže, gole, u krevetu.</s><s>Shion gleda u plafon i komentira kako je Division 1 prošao kroz velike promjene, nakon čega se Yayoi ustane i prokomentira kako staromodni tipovi, poput Masaoke, Kagarija i Kōgamija, nisu prikladni za njihov posao.</s><s>Shion se zapita nije li njezin opis pretjerano grub, sugerirajući da ih je bolje nazvati romanticima, međutim Yayoi hladno upita kakvu bi im to utjehu donijelo?</s>

<s>Radnja skače na sutrašnji dan, gdje vidimo identičnu scenu kao iz prve epizode, kada je Akane prvi dan došla na posao.</s><s>Ubrzo dolazi mlada djevojka, koja se predstavlja kao Mika Shimotsuki, nova inspektorica u Divisionu 1. Akane je sada viša inspektorica i preuzima Ginozinu ulogu iz prve epizode, u sceni koja simbolično zaključuje prvu sezonu na isti način kako je ona i počela.</s><s>Kasnije vidimo kako su Ginoza i Yayoi među Enforcerima, mada dvoje novih nije prikazano.</s><s>Akane objašnjava Miki sve o njima na isti način kako je Ginoza njoj objasnio što su Enforceri u prvoj epizodi.</s><s>Kada Mika aktivira svoj Dominator, epizoda završava i počinje odjavna špica.</s><s>Tokom odjavne špice vidimo sliku koja prikazuje profesora Saigu u uredu šefice Kasei, što istovremeno otkriva i to da je Saigino samovanje došlo kraju, ali i sugerira njegovu novu ulogu u drugoj sezoni.</s>

<s>Nakon odjavne špice, vidimo kratku scenu koja prikazuje Kōgamija u brodskoj kabini na nepoznatoj lokaciji, očigledno u bijegu iz Japana.</s><s>Na stoliću u kabini stoji upaljena cigareta i otvoreni primjerak Proustova romana Du côté de chez Swann.</s><s>Na kraju se prikazuje poruka: "Lanac pravde--sustav--nikada ne završava—SIByl nastavlja...".</s>

<s>Glasovi</s>

<s>Glavne uloge</s>

<s>Kana Hanazawa kao Akane Tsunemori, mlada inspektorica pri PSB-u
Kenji Nojima kao Nobuchika Ginoza, bivši inspektor, sada Enforcer pri PSB-u
Tomokazu Seki kao Shinya Kōgami, bivši Enforcer pri PSB-u 
Shizuka Itō kao Yayoi Kunizuka, jedini ženski Enforcer
Miyuki Sawashiro kao Shion Karanomori, analitičarka pri PSB-u
Takahiro Sakurai kao Shōgo Makishima, glavni antagonist
Noriko Hidaka kao glas Dominatora i Sibyla</s>

<s>Gostujuće uloge</s>

<s>Ayane Sakura kao Mika Shimotsuki</s>

<s>Ostale uloge
Natsumi Takamori kao Komissa-chan, maskota CID-a</s>

<s>Podaci o Psycho-Passu</s>

<s>Koncept Psycho-Passa je izrazito važan za cjelokupno razumijevanje animea i njegove radnje.</s><s>Sukladno tomu, likovima se kroz epizode redovito mjeri razina Psycho-Passa, a te se brojke prikazuju ne Dominatoru kao i na službenim evidencijama koje dostavlja Sibyl.</s><s>Kroz posljednju epizodu, prezentirane su sljedeće brojke:</s>

<s>Nobuchika Ginoza:  ≥140</s>

<s>Reference na popularnu kulturu</s>

<s>Psycho-Pass je kao anime u cjelini imao karakteristiku da često vrši reference na zapadnu filozofiju i pop-kulturu.</s><s>Taj je običaj započeo s trećom epizodom te se nastavlja u daljnjima.</s><s>Posljednja epizoda donosi tek jednu, kratku referencu i to na samom kraju, nakon odjavne špice.</s><s>Ta posljednja scena nam otkriva kako je Shinya Kōgami odlučio napustiti Japan i pobjeći od Sibyla na brodu, gdje se smjestio u jednu od kabina.</s><s>Na stolu u kabini, pored cigare koju je zapalio, nalazi se knjiga - Du côté de chez Swann Marcela Prousta, prvi dio njegovog serijala À la recherche du temps perdu, premijerno objavljen 1913. godine.</s><s>Ta je knjiga pozicionirana tu kako bi upućivala na Kōgamijem senzibilitet te dodatno objasnila i produbila psihološku karakterizaciju njegova lika, ali i ilustrirala ključnu razliku između Makishimina i njegova senzibiliteta.</s>

<s>Glazba</s>

<s>Četrnaesta epizoda je kao uvodnu pjesmu koristila "Out of Control" benda Nothing's Carved in Stone.</s><s>Glazbu i tekst uvodne pjesme zajednički potpisuju članovi samog benda.</s><s>Odjavna pjesma bila je "All Alone with You" u izvedbi dua EGOIST.</s><s>Glazbu, tekst i aranžman za pjesmu potpisuje ryo, instrumentalist benda.</s><s>Iako je EGOIST napisao obje odjavne pjesme, one su po svom stilu prilično različite.</s>

<s>Ostalu glazbu potpisuje kompozitor Yūgo Kanno, koji je potpisao glazbu za cjelokupni anime.</s>

<s>Kritike</s>

<s>Zaključna epizoda prve sezone animea prošla je prilično dobro među kritikom.</s><s>Prosječna ocjena 8.7/10 na portalu IMDb donijela joj je treću najbolju ocjenu od svih epizoda te ukupno četvrto mjesto, iza jedanaeste, dvadeset i prve i šesnaeste epizode.</s><s>S druge strane, registrirani korisnici foruma portala MyAnimeList.net bili su nešto kritičniji, tako da je epizoda, temeljem nešto više od 1,500 glasova, dobila ocjenu 4.5/5, što ju nije stavilo u sam vrh najbolje ocijenjenih epizoda.</s>

<s>Što se tiče Thomasa Zotha s portala The Fandom Post.com, on je, kao i u slučaju prethodne dvije, napisao zajedničku kritiku za dvadeset i prvu i dvadeset i drugu epizodu.</s><s>Kritika je bila manje usmjerena na komentar pojedine epizode, a više na konačni obol o cijeloj seriji, mada je zajednička ocjena od "A-" jasno ilustrirala kako je smatrao da se radi o jednima od najboljih epizoda cijele sezone.</s><s>Zoth je prokomentirao da je Psycho-Pass u cjelini bio zanimljiv anime s brojnim promjenama smjerova.</s><s>Naglasio je kako mu je žao što je Kōgami dobio tako veliku ulogu te da mu otkriće o Sibylu nije bilo pretjerano šokantno, međutim je izrazito pohvalio Akane kao lik koji će se zasigurno pamtiti.</s><s>Uz to je dodao kako je anime zapravo mnogo više govorio o našim, vlastitim sustavima pravde i kompromisima koje radimo u svakodnevnom životu, a manje o Sibylu kao apstraktnom sustavu univerzalne i nepogrešive pravednosti.</s>

<s>Reference</s>

<s>Vanjske poveznice</s>

<s>Epizode animea Psycho-Pass</s>

